**Referat af bestyrelsesmøde**

**Tirsdag den 3. oktober kl. 18.00**

**Klubhuset, Skjoldsvej 8.**

**DAGSORDEN:**

**Pkt. 1:** Godkendelse af referat fra seneste bestyrelsesmøde.

**Pkt. 2:** Tak til Gert for kaffe-/kagetur den 1. oktober.

**Pkt. 3:** Deltagelse i Tour de Vestsjællands Kyst. Hvor mange?? (Ebbe).

**Pkt. 4:** Status vedr. El-cykleprojekt (Freddy).

**Pkt. 5:** Status vedr. sponsoraftaler for 2018 – 2020.

**Pkt. 6:** Valg af klubtøj for 2018 – 2020 **(Se pkt. fra ref.JUNI)**.

 Orientering vedr. priser, sortiment m.v. vedlagt.

 **Aftale vedr. ”Prøveaften” hos Fri Bike Shop**.

**Pkt. 7:** ”Igen-kig” frem mod generalforsamlingen i januar 2018.

**Pkt. 8:** Eventuelt. Herunder bestyrelsens bemærkninger-/-forslag.

**Referat:**

**Ad pkt. 1: I.a.b.**

**Ad pkt. 2:** Formanden takkede Gert for hurtig reaktion, og gode aftaler vedr. det planlagte kaffe/kage arrangement, som på grund af vejret måtte ændres med ultra kort varsel fra Bageri Musset til Cafe Laguna i Korsør – og igen til Cafeen ved Kobæk strand.

De 20 fremmødte medlemmer havde en fin tur.

**Ad pkt. 3:** Der var 17 deltagere fra SCRM ved Tour de Vestsjællands Kyst fordelt på 150 km og 75 km.

**Ad pkt.** 4: Freddy orienterede om EL-projektet, og herunder bl.a. at medlemmer og deltagere i projektet har været lettere belastet af dårligt vejr. Det blev nævnt, at det må forventes, at aktiviteterne går på hæld, men at SCRM vil forsøge at genskabe interessen til foråret.

**Ad pkt.** 5: Det er p.t. indgået sponsoraftaler med tre sponsorer for perioden 2018 – 2020. Der er fortsat forventning om mindst en yderligere sponsor.

**Ad pkt.** 6: Formanden orienterede om den kommende kollektion af klubtøj, som skal tages i brug i 2018. Det er besluttet, at klubben bevarer samme kollektion, og at ”klubpakken” for 2018 – 2020 vil bestå af:

* En kortærmet trøje,
* En langærmet trøje
* 2 par BIB shorts samt
* En vindvest.

Herudover vil medlemmerne få lejlighed til at bestille yderligere enheder for egen regning.

Det planlægges, at klubaftenen den 7. november henlægges som ”prøveaften” hos Fri Bikeshop.

Når denne aftale er på plads, vil medlemmerne blive orienteret via klubbens hjemmeside, samt via sms.

**Ad pkt. 7:** Formanden nævnte, at der fortsat er behov for to nye medlemmer til bestyrelsen ved generalforsamlingen i januar 2018.

**Ad pkt.** 8: Bjarne Goldberg orienterede om et projekt som gennemføres i vinterperioden ved Fitness DK, hvor der vil blive tilbudt indendørs træning.

Goldberg vender tilbage med mere præcise informationer, som vil blive lagt på hjemmesiden.

Mødet sluttede med kaffe/kage og klubhygge.

Referent

Ib P. Jensen